Publication: Magyar Közlöny
Issue: MK-2011-4 (Year: 2011, Number: 4)
Era: contemporary
Section: kapcsolódó törvénymódosításokról szóló 1999. évi LXXV. törvény 7. §-a szerinti, és az önkormányzat által kijelölt
Paragraph Index: 672

kapcsolódó törvénymódosításokról szóló 1999. évi LXXV. törvény 7. §-a szerinti, és az önkormányzat által kijelölt védett övezeten kívül kerüljön sor, – a felajánlkozás ne legyen zaklató jellegû és – a prostituált rendelkezzen külön jogszabályban elõírt orvosi igazolással. Ma Magyarországon a prostitúció tehát legális, engedélyezett, éppen azáltal, hogy a Szabs.tv. csak akkor fûz szankciót a prostituált tevékenységéhez, ha az az elõbbiekben felsorolt három követelménynek nem felel meg (tehát tiltott területen végzi, vagy a felajánlkozása zaklató jellegû, vagy nem rendelkezik az elõírt orvosi igazolással). A határozat ez utóbbit, az errõl szóló, az egészségügyi miniszter által kibocsátott R.-t vizsgálja. Az R. szabályozásának elemzésekor kiemelem, hogy annak lényege: – az orvosi vizsgálatot a prostituált kezdeményezi, ennek alapján az igazolást kérelemre állítja ki – a bõr-nemibeteg gondozó egészségügyi szolgáltató; – az igazolás azon tényekre vonatkozik, hogy: – a vizsgálatot kérõ személy – a vizsgálat idõpontjában – nem fertõzött – az R.-ben felsorolt – öt, nemi úton (is) terjedõ betegséggel. – Az igazolást az azt kérõ személy kapja meg, õ rendelkezik vele a továbbiakban, az õ személyes adathordozója, mely azonban csak egyéb, a személyazonosságát igazoló okmánnyal együtt érvényes. – Az igazolás nem anoním, hanem névre szól, de adatkezelés nem történik az igazolás kiadása után, mivel – a prostituált szolgáltatását igénybe venni szándékozó kérheti ugyan az igazolás bemutatását, de ha ezt a prostituált megtagadja, ki nem kényszerítheti tõle, ha bemutatták neki, arról másolatot nem készíthet, adatait nem jegyezheti fel; – rendõri ellenõrzés során a prostituált köteles azt bemutatni (ellenkezõ esetben szabálysértést követ el), ám a rendõr adatfelvételt, adatkezelést nem végezhet, azt egyedi adatként ellenõrizheti csak.

Source: https://magyarkozlony.hu/hivatalos-lapok/b01a4a3521ee82e58aafbccde474f8b773fd6cea/dokumentumok/eb2ca2cf85f2fec91024a65e26bccba5aea38d4c/letoltes